РАДЕ МИХАЉЧИЋ

А

кадемик проф. др Раде Михаљчић рођен је 21. јануара 1937. године у Средњој Јур­ко­­ви­ци, општина Босанска Гра­ди­шка. Основну школу по­хађао је у Сиску и Котор Варошу, а гим­нази­ју у Ба­њој Луци. Студије историје завршио је 1960. на Фило­зоф­ском факултету у Београду, гдjе је изабран за ас­и­с­тента 1962. године. На истом факултету, 1965. године, одбранио је магистарски рад *Се*­*ли*­*шта, прилог историји насеља у средњовековној срп­ској држави*. Током 1966. и 1967. био је на спе­цијализацији у Екс ан Провансу у јужној Фран­цу­ској, код професора Жоржа Дибија, а потом на Уни­­верзитету у Атини као стипендиста грчке вла­де. Докторску дисертацију *Крај Српског царства* од­бранио је 1971. на Фило­зофском факултету у Бе­о­­граду, гдје је касније биран у сва научна звања. На­ционалну исто­рију сред­њег века предавао је од 1984. године у звању ре­дов­ног професора и био је шеф Катедре за н­а­цио­нал­ну ис­торију средњег века. На Фило­зоф­ском фак­ултету у Бањој Луци предавао је српску и јуж­но­сло­вен­ску ис­­торију средњег вијека. Универзитет у Бањој Луци додијелио му је, 2009. године, звање професор емеритус.

За дописног члана Академије наука и умјетности Републике Српске иза­бран је 21. јуна 2004, а за редовног 5. сеп­тембра 2008. године. Био је се­кре­тар Академијиног Одјељења за друштвене науке од 2004. до 2016, члан Пред­сједништва и предсједник Одбора за историјске науке АНУРС-а. Био је члан Уређивачког одбора, Извршног одбора Уређивачког одбора, Извршног одбора Уређивачког одбора и Цен­трал­не редакције *Енциклопедије Републике Српске* и главни редактор првог тома.

Ужа област његовог научног интересовања је национална историја сред­њег вијека. Његова историографска интересовања усмјерена су на теме које су историјским значајем и мјестом у предању пресудно утицале на фор­мирање модерне историјске свијести српског народа. Настојао је да пре­вазиђе позиције супростављених страна – псеудоисторичара који су предању поклањали безрезервно повјерење и критичких историчара који су одба­ци­вали сваку изворну вриједност предања, и да на прави начин вало­ризује предање и смјести га у историјски и друштвени контекст времена у коме је настало и дјеловало као покретачка снага и основ историјског иден­титета. Један од битних сегмената његовог научног рада јесте изучавање средњо­вјековних законских споменика.

Објавио је више монографија и радова у домаћим и страним часописима. Јe­дан је од аутора *Историје српског народа*, у изда­њу Српске књижевне за­друге из Београда. Огледао се као писац уџбе­ни­ка и приручника за основну и средње шко­ле. Написао је преко 600 енциклопе­диј­ских јединица за *Enci*­*klo­pe­di­ju Jugoslavije*, *Lexikon des Mittelal­ters*, *Енциклопедију српске ис­то­рио­гра­фи­­­је*, *Лексикон српског средњег века*, *Српски биографски речник* и *Ен­ци­кло­пе­дију Репу­блике Српске*. Био је редактор и уредник посебних издања, одго­ворни уредник „Историјског часописа” и оснивач и уредник часописâ „Ста­ри српски архив” и „Грађа о прошлости Босне”. Заједно са ака­де­миком Си­мом Ћирковићем, приредио је *Енцикло­пе­ди­ју срп­­ске историографије*, Бео­град 1997, и *Лексикон српског сред­њег века*, Бео­­­­­­град 1999.

За књигу *Јунаци косовске легенде* добио је Октобарску награду града Бео­града и Књижевну награду БИГЗ-а. Добит­ник је награде „Браћа Карић”за научноистраживачки рад. Члан је Удружења књижевника Србије по позиву.

Важнија дјела: *Крај Срп­ског царства*, Београд 1975; *Лазар Хребељановић – историја, култ, предање*, Бео­град 1984. (два издања); *Јунаци косовске ле­ген­де*, Београд 1989. (два из­да­ња); *The Battle of Kosovo in History and in Popu­lar Tradition*, Beograd 1989; *Бе­зимени јунак*, Нови Сад 1995; *Бој на Косову у бугарштицама и епским пес­ма­ма кратког стиха*, Нови Сад 1995. (коаутор Ј. Ређеп); *Прошлост и на­род­но сећање*, Београд 1995; *Народне песме о Косов*­*ском боју* (коаутор Ј. Ређеп), Београд 1997; *Изворна вредност старе српске грађе*, Београд 2001; *Вла­дар­ске ти­ту­ле обласних господара. При­лог вла*­*дар*­*ској идеологији у старијој срп­ској прош­лости*, Београд 2001; *Сабрана дела* I–VI, Београд 2001; *Закони у ста­рим српским исправама*, *правни прописи, пре­во­ди, уводни текстови и об­­јаш­ње­ња*,Београд 2006; *Огледи о старом срп*­*ском праву*, Бања Лука – Источно Са­рајево 2013.